Държавен вестник, бр. 108, 2020 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  108
МИНИСТЕРСТВА 
И ДРУГИ ВЕДОМСТВА
МИНИСТЕРСТВО  
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
КОДЕКС 
за устойчивост в неповредено състояние 
(Приет с Резолюция MSC.267(85) на Комитета 
по морска безопасност на Международната 
морска организация на 4 декември 2008 г.  
В сила за Република България от 1 юли 2010 г.)
Комитетът по морска безопасност,
Като припомня член 28, буква b) от Конвен-
цията за Международната морска организация 
относно функциите на Комитета,
Като припомня също Резолюция А.749(18), 
озаглавена „Кодекс за устойчивост в неповре-
дено състояние за всички видове кораби, 
обхванати от инструментите на ММО“, с 
измененията от Резолюция MSC.75(69),
Като признава необходимостта от акту-
ализиране на горепосочения Кодекс и зна-
чението на установяването на задължителни 
международни изисквания за устойчивост в 
неповредено състояние,
Като отбелязва Резолюции MSC.269(85) 
и MSC.270(85), с които прие, наред с други, 
изменения към Международната конвенция 
за безопасност на човешкия живот на море 
(SOLAS), 1974 г., с измененията (наричана 
по-долу „Конвенция SOLAS от 1974 г.“) и 
на Протокола от 1988 г. относно Междуна-
родната конвенция за товарните водолинии 
от 1966 г. (наричан по-долу „Протокол за 
товарните водолинии от 1988 г.“), съответно 
с цел въвеждането и разпоредбите на част А 
от Международния кодекс за устойчивост в 
неповредено състояние от 2008 г. да станат 
задължителни съгласно Конвенцията SOLAS 
от 1974 г. и Протокола за товарните водоли-
нии от 1988 г.,
Като взема предвид на своята осемдесет 
и пета сесия текста на предложения Между-
народен кодекс за устойчивост в неповредено 
състояние от 2008 г.,
1. Приема Международния кодекс за ус-
тойчивост в неповредено състояние, 2008 г. 
(2008 IS кодекс), съгласно Приложението към 
тази резолюция;
2. Приканва договарящите правителства по 
Конвенцията SOLAS от 1974 г. и страните по 
Протокола за товарните водолинии от 1988 г. 
да отбележат, че Кодексът за устойчивост 
в неповредено състояние от 2008 г. влиза в 
сила на 1 юли 2010 г. след влизането в сила 
на съответните изменения към Конвенцията 
SOLAS от 1974 г. и Протокола за товарните 
водолинии от 1988 г.;
3. Отправя искане към генералния секретар 
да предаде заверени копия от тази резолюция и 
текста на Кодекса за устойчивост в неповредено 
състояние от 2008 г. съгласно Приложението 
на всички договарящи се правителства по 
Конвенцията SOLAS от 1974 г. и страните по 
Протокола за товарните водолинии от 1988 г.;
4. Освен това отправя искане към гене-
ралния секретар да предаде копия от тази 
резолюция и Приложението на всички членове 
на Организацията, които не са договарящи 
се правителства по Конвенцията SOLAS от 
1974 г. или страните по Протокола за товар-
ните водолинии от 1988 г.;
5. Препоръчва на съответните правителства 
да използват препоръчителните разпоредби, 
съдържащи се в част B от Кодекса за устой-
чивост в неповредено състояние от 2008 г., 
като основа за съответните стандарти за 
безопасност, освен ако техните национални 
изисквания за устойчивост не осигуряват поне 
еквивалентна степен на безопасност.
ПРИЛОЖЕНИЕ
Кодекс за устойчивост в неповредено  
състояние 
Предговор
1 Този Кодекс е съставен така, че да 
предвижда в единен документ задължителни 
изисквания във Въведението и в част А и пре-
поръчителни разпоредби в част B, свързани с 
устойчивост в неповредено състояние, осно-
вани главно на съществуващите инструменти 
на ММО. Когато препоръките в този Кодекс 
се различават от други Кодекси на ММО, ос-
таналите Кодекси се приемат за инструмент с 
приоритет. За по-голяма изчерпателност и за 
удобство на потребителя този Кодекс съдържа 
и съответните разпоредби от задължителните 
инструменти на ММО.
2 Критериите, включени в Кодекса, се 
основават на най-добрите „съвременни“ кон-
цепции, налични по времето, когато са били 
разработени, като се вземат предвид добрите 
проектни и инженерни принципи и опитът, 
придобит от експлоатацията на кораби. Освен 
това технологията за проектиране на съвре-
менни кораби се развива бързо и Кодек­сът 
не остава статичен, а се преоценява и пре-
разглежда, ако е необходимо. За тази цел 
Организацията периодично ще преразглежда 
Кодекса, като отчита както опита, така и 
бъдещото развитие.
3 Бяха взети предвид редица влияния, 
като например състоянието на кораб в покой, 
вятърът на кораби с голяма ветрилна площ, 
характеристиките на клатене, тежките въл-